Real-aktuelle Bale mister seriestarten
Waliseren, som ble kåret til årets spiller i Premier League forrige sesong, har de siste ukene slitt med en muskelskade. Nå har han smerter i foten. - Nei, fordi han for det meste har vært skadet i pre-season, svarer Spurs-manager André Villas-Boas på spørsmål om Bale kommer til å ta del i søndagens ligapremiere mot London-nabo Crystal Palace.Villas-Boas mener det er helt naturlig at Bale ikke kommer til å være på banen i helgen. Forrige sesong scoret han hele 21 ligamål for Tottenham. - Han var involvert i kampene mot Brentford og Swindon, men ingen andre av ulike årsaker. Han strakk en muskel i setemuskelen som holdt ham borte i to uker, og han har klaget over smerter i foten, sier Villas-Boas ifølge Sky Sports.Bale har gjennom hele sommeren blitt linket sterkt til en overgang til Spania og Real Madrid. Tottenham har vært klokkeklare på at 24-åringen ikke er til salgs. Hvis Spurs skal vurdere å la stjernespilleren dra til Santiago Bernabeu, spekulerer engelsk presse i at klubben krever hele 100 millioner euro. - 100 millioner euro virker mye for meg, uansett hva du skal betale det for, sa Real Madrids president Florentino Pérez i forrige uke.
Gareth Bale (24) er skadet og må se Tottenhams ligaåpning fra tribuneplass.